sukhrobnurali/uzbek-legal-corpus huggingface dataset:
TAMAKI MAHSULOTLARI VA ALKOGOLLI ICHIMLIKLARGA AKSIZ MARKALARI QOʻLLANISHNI TAKOMILLASHTIRISH TOʻGʻRISIDA
(decree, 2025-11-26)

Alkogolli mahsulotlar va tamaki mahsulotlari olib kelish hamda sotishni tartibga solish, isteʼmolchilarning huquqlarini himoya qilish maqsadida: 1. 1997-yilning 1-iyulidan boshlab aksiz markalari boʻlmagan tamaki mahsulotlari va alkogolli ichimliklarni: Oʻzbekiston Respublikasining bojxona hududiga (xalqaro tranzitdan tashqari); “vaqtincha olib kirish” rejimida Oʻzbekiston Respublikasi hududiga; jismoniy shaxslar tomonidan (qaytadan joʻnatish ham shu jumlaga kiradi) Oʻzbekiston Respublikasi hududiga olib kirish taqiqlansin. Oʻzbekiston Respublikasining qonunchiligida belgilangan normalar doirasida aksizsiz olib kirish bundan mustasno. Belgilab qoʻyilsinki, 1997-yilning 1-iyulidan boshlab importyorlar tomonidan aksiz markalarini respublikadan tashqariga olib chiqib ketish yuk boʻyicha oʻrnatilgan tartibda toʻldirilgan bojxona deklaratsiyasi mavjud boʻlgan taqdirdagina amalga oshiriladi. 2. Oʻzbekiston Respublikasi Davlat Bojxona qoʻmitasiga, aksiz markalari boʻlmagan tamaki mahsulotlari va alkogolli ichimliklarni Oʻzbekiston Respublikasi hududiga olib kirish, tashish (xalqaro tranzitdan tashqari), saqlash chogʻida, shuningdek Davlat soliq qoʻmitasiga — ularni saqlash, sotish hamda yashirincha ishlab chiqarish chogʻida shunday mahsulotlar va ichimliklarni musodara etish toʻgʻrisida qarorlar qabul qilish huquqi berilsin. Koʻrsatib oʻtilgan huquqbuzarliklarga yoʻl qoʻygan shaxslar Oʻzbekiston Respublikasining amaldagi qonunchiligiga muvofiq maʼmuriy yoki jinoiy javobgarlikka tortilishlari belgilab qoʻyilsin. Davlat daromadiga oʻtkaziladigan tamaki mahsulotlari va alkogolli ichimliklarni hisobga olish, baholash va sotish qonunchilikda belgilangan tartibda amalga oshiriladi. 4. Davlat soliq qoʻmitasi yigirma kun muddatda: Adliya vazirligi bilan kelishgan holda aksiz markalari boʻlmagan tamaki mahsulotlari va alkogolli ichimliklarni musodara qilish hamda sotish tartibini ishlab chiqib, tasdiqlasin; Oʻzbekiston Respublikasi Moliya vazirligi, Markaziy banki, Tashqi iqtisodiy aloqalar vazirligi va Adliya vazirligi bilan birga xalqaro tranzit tartibida Oʻzbekiston Respublikasining bojxona hududi orqali tashib oʻtiladigan aksiz soligʻiga tortiladigan tovarlardan olinadigan boj haqi va aksiz soligʻini bojxona organlarining depozit hisobvaragʻiga oʻtkazib, ushbu summani tovar respublika hududidan olib chiqib ketilgandan keyin qaytarib berish toʻgʻrisidagi takliflarni Vazirlar Mahkamasiga kiritilsin. 5. Oʻzbekiston Respublikasi Adliya vazirligi ikki hafta muddatda amaldagi qonunchilikka mazkur Farmondan kelib chiqadigan oʻzgartish va qoʻshimchalar toʻgʻrisidagi takliflar kiritilsin. 6. Ushbu Farmonning bajarilishini nazorat qilish Oʻzbekiston Respublikasi Vazirlar Mahkamasi zimmasiga yuklansin.
Namangan viloyati Pop tumanining “Oqtau” massividagi yaylovlardan Fargʻona viloyatiga uzoq muddat bilan yer ajratish toʻgʻrisida
(resolution, 2021-02-22)

Fargʻona viloyati tomonidan koʻp yillardan beri Namangan viloyatining Pop tumanidagi “Oqtau” massivida 48 ming gektar yaylovdan foydalanib kelinganligi hamda Fargʻona va Namangan viloyatlarida yaylov yerlar tanqisligini hisobga olgan holda Vazirlar Mahkamasi qaror qiladi: 1. Namangan viloyati Pop tumanining “Oqtau” massividagi yaylov yerlardan 25.0 ming gektari Fargʻona viloyatiga 25 yil muddatga foydalanish uchun qoldirilsin. 2. Oʻzbekiston Respublikasi Qishloq va suv xoʻjaligi vazirligiga Fargʻona viloyatining chorva mollarini olib oʻtish joylarini belgilash yuklansin.
VAZIRLAR MAHKAMASINING “SANOAT KORXONALARI OMBORLARIDAGI TAYYOR MAHSULOTLAR QOLDIQLARIGA OʻRTAChA NORMATIVLAR BELGILASh TOʻFRISIDA” 1996-YIL 14 MAYDAGI 176-SON QARORINI QISMAN OʻZGARTIRISh HAQIDA
(resolution, 2000-04-28)

Korxonalarning moliyaviy ahvolini yaxshilash, normativdan ortiqcha qoldiqlar hajmini qisqartirish va statistik axborotlarning ishonchliligini taʼminlash maqsadida Vazirlar Mahkamasi qaror qiladi: 1. Vazirliklar, idoralar, korporatsiyalar, konsernlar, uyushmalarning tayyor mahsulotlar qoldiqlarining texnologik sikllar xususiyatlarini va oluvchilarning, buyurtmalarini hisobga olgan holda ishlab chiqilgan normativlarini belgilash toʻgʻrisidagi takliflari ilovaga muvofiq qabul qilinsin. 2. Vazirliklar va idoralar, korporatsiyalar, konsernlar va uyushmalarning rahbarlari: tayyor mahsulotlar qoldiqlarining tegishli oʻrtacha normativlarini korxonalarga uch kun muddatda yetkazsinlar; haqiqiy qoldiqlarning normativdagidan oshib ketishiga yoʻl qoʻymasinlar; korxonalar omboridagi tayyor mahsulotlar qoldiqlarini ularning tarkibi, likvidligi va narx omillarini hisobga olgan holda kamaytirishga doir ishlarni doimiy amalga oshirsinlar, qoldiqlarning vujudga kelishi sabablarini tahlil qilsinlar, normativdagidan ortiqcha qoldiqlarni qisqartirish yuzasidan qarorlar qabul qilish uchun Makroiqtisodiyot va statistika vazirligiga tegishli takliflar kiritsinlar. 3. Mazkur qarorning bajarilishini nazorat qilish Oʻzbekiston Respublikasi Bosh vaziri oʻrinbosarlarining tegishli Kotibiyatlariga yuklansin. ‎ ‎ Vazirliklar va idoralarning nomi‎ Mahsulot qoldiqlari normalari, kunlar hisobiga‎ “Oziqovqatsanoat” uyushmasi‎ 15‎ Qishloq va suv xoʻjaligi vazirligi‎ 15‎ “Oʻzagroqurilish” birlashmasi‎ 20‎ “Oʻzbekmebel” birlashmasi‎ 30‎ ‎ ‎
URGANCh-XIVA ShAHARLARARO TROLLEYBUS LINIYASI QURILIShI TOʻGʻRISIDA
(resolution, 2021-02-22)

Urganch va Xiva shaharlari oʻrtasida yoʻlovchilar tashishni yaxshilash, ekologik sof va tezyurar transport ekspress liniyasini tashkil etish maqsadida Vazirlar Mahkamasi qaror qiladi: 1. Xorazm viloyati hokimligi va Oʻzbekiston Respublikasi Kommunal xizmat koʻrsatish vazirligining Urganch va Xiva shaharlari oʻrtasida uzunligi 40 kilometr boʻlgan trolleybus liniyasini qurish toʻgʻrisidagi taklifiga rozilik berilsin. 2. Quyidagilar: Xorazm viloyati hududiy kommunal-foydalanish birlashmasi tomonidan “Simens” aksiyadorlik jamiyati (Germaniya) bilan umumiy qiymati 7,686 mln AQSh dollari boʻlgan elektr kuchini trolleybuslar uchun moslaydigan oʻnta podstansiya va trolleybuslar uchun yuvish qurilmasi yetkazib berilishi va montaj qilinishiga kontrakt tuzilganligi; Tashqi iqtisodiy aloqalar vazirligining “Oʻzsanoatmashimpeks” respublika tashqi savdo birlashmasi tomonidan “Shkoda Ostrov” (Chexiya Respublikasi) firmasi bilan sayyohlarni tashish uchun umumiy qiymati 1,611 mln AQSh dollari boʻlgan 9 ta trolleybus, shu jumladan, 3 ta yuqori darajada qulay trolleybus yetkazib berishga kontrakt tuzilganligi; Oʻzbekiston Respublikasi Kommunal xizmat koʻrsatish vazirligining “Oʻzbekkommunalloyiha” loyiha instituti tomonidan Urganch-Xiva tezyurar ekspress liniyasi qurilishini tashkil etishning ishchi chizmalari va loyihasi ishlab chiqilganligi maʼlumot uchun qabul qilinsin. 3. Belgilansinki, loyihani mablagʻ bilan taʼminlash: Turkeksimbankning 6,533 mln AQSh dollari miqdorida amaldagi qoʻshimcha kredit liniyasi doirasida; respublika budjetida kapital qoʻyilmalar uchun nazarda tutilgan umumiy mablagʻlar doirasida 749,5 mln soʻm, shu jumladan, 1997-yilga 581,5 mln soʻm miqdorida 1-ilovaga muvofiq amalga oshiriladi, 4. Qurilish-montaj ishlari jadvali 2-ilovaga muvofiq tasdiqlansin. 5. Oʻzbekiston Respublikasi Tashqi iqtisodiy faoliyat milliy banki Turkeksimbank bilan yakka tartibdagi kredit bitimini belgilangan tartibda bir oy muddatda rasmiylashtirsin. 6. Oʻzbekiston Respublikasi Moliya vaziri ushbu loyiha boʻyicha Tashqi iqtisodiy faoliyat milliy bankiga Oʻzbekiston Respublikasi Hukumatining kafolatini belgilangan tartibda berishga vakil qilinsin. 7. Oʻzbekiston Respublikasi Adliya vazirligi Oʻzbekiston Respublikasi Hukumatining kafolati boʻyicha tegishli yuridik xulosani belgilangan tartibda bersin. 9. Xorazm viloyati hududiy kommunal-foydalanish birlashmasi Urganch shahridagi trolleybus xoʻjaligidan va Urganch-Xiva ekspress liniyasidan foydalanish hisobiga Turkeksillbankning krediti 3-ilovaga muvofiq oʻz vaqtida qaytarilishini taʼminlasin. 11. Xorazm viloyati hokimligi, “Oʻzsanoatxoʻjalikqurilish” davlat korporatsiyasi Urganch shahridagi trolleybus xoʻjaligining ishga tushirish kompleksi va Urganch-Xiva trolleybus liniyasi qurilishi 2-ilovaga muvofiq 1997-yil 15-oktabrgacha tugallanishini taʼminlasinlar. 12. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari I. Joʻrabekov va Bosh vazirning oʻrinbosari K. Rahimov zimmasiga yuklansin.
OʻZBEKISTON QURILISh MATERIALLARI IShLAB ChIQARISh DAVLAT KONSERNI “OʻZQURILIShMATERIALLARI”NI “OʻZQURILIShMATERIALLARI” AKSIYADORLIK KOMPANIYASIGA OʻZGARTISh TOʻGʻRISIDA
(decree, 2016-12-19)

Qurilish materiallari ishlab chiqarishda bozor munosabatlarini chuqurlashtirish, korxonalarni ilgʻor texnologiya negizida texnikaviy qayta qurollantirishni nihoyasiga yetkazish, raqobatbardosh mahsulot ishlab chiqarishning oʻsishini ragʻbatlantirish, tarmoq korxonalarini barqarorlashtirish va moliyaviy jihatdan sogʻlomlashtirish maqsadida: 1. Oʻzbekiston Respublikasi Davlat mulki qoʻmitasi va “Oʻzqurilishmateriallari” davlat konsernining “Oʻzqurilishmateriallari” davlat konsernini “Oʻzqurilishmateriallari” aksiyadorlik kompaniyasiga oʻzgartirish toʻgʻrisidagi taklifi qabul qilinsin. 2. Belgilab qoʻyilsinki, “Oʻzqurilishmateriallari” aksiyadorlik kompaniyasi: tarmoqning davlat korxonalari negizida tashkil qilingan aksiyadorlik jamiyatlari aksiyalarining davlatga tegishli ulushini uning ustav jamgʻarmasiga oʻtkazish yoʻli bilan ochiq turdagi aksiyadorlik jamiyati shaklida taʼsis etiladi; Oʻzbekiston qurilish materiallari ishlab chiqarish: davlat konserni (“Oʻzqurilishmateriallari”)ning huquqiy vorisi hisoblanadi va uning barcha majburiyatlari boʻyicha javobgar boʻladi. 3. Quyidagilar “Oʻzqurilishmateriallari” aksiyadorlik kompaniyasi faoliyatining asosiy vazifalari va yoʻnalishlari etib belgilansin: tarmoqda bozor islohotlarini yanada chuqurlashtirish, kompaniya tarkibiga kirgan xoʻjalik yurituvchi subyektlarni boshqarishda qatnashish, korxonalarning moliyaviy ahvolini barqarorlashtirish hamda mustahkamlash borasidagi chora-tadbirlar kompleksini ishlab chiqish va amalga oshirish; yagona ilmiy-texnikaviy va investitsiya siyosatini oʻtkazish, mahalliy xomashyo resurslaridan foydalangan holda zamonaviy qurilish materiallari ishlab chiqarishning ilgʻor texnologiyasini joriy etish, respublika korxonalari va aholisining yangi turdagi qurilish materiallariga boʻlgan talab-ehtiyojini qondirish; tarmoqni texnika bilan qayta jihozlash uchun investitsiyalarni keng koʻlamda jalb etish, yetakchi xorijiy firmalar bilan birga gʻoyat xilma-xil turdagi yuqori sifatli qurilish materiallari tayyorlanadigan qoʻshma korxonalar va ishlab chiqarishlarni tashkil qilish; ichki va tashqi bozorlarning marketing tadqiqotlarini olib borish, eksportga moʻljallangan qurilish mahsulotlarining raqobatbardoshligini oshirish va ularni ishlab chiqarish hajmlarini koʻpaytirish. 4. Oʻzbekiston Respublikasi Vazirlar Mahkamasi bir hafta muddatda respublikada qurilish materiallari ishlab chiqarishni rivojlantirishni davlat yoʻli bilan qoʻllab-quvvatlash chora-tadbirlari toʻgʻrisida qaror qabul qilsin. 5. “Oʻzbekiston qurilish materiallari ishlab chiqarish davlat konserni — “Oʻzqurilishmateriallari”ni tashkil qilish toʻgʻrisida” Oʻzbekiston Respublikasi Prezidentining 1992-yil 21-noyabrdagi Farmoni oʻz kuchini yoʻqotgan deb hisoblansin.
OʻZBEKISTON RESPUBLIKASI IChKI IShLAR ORGANLARINI MUSTAHKAMLASh TOʻGʻRISIDA
(resolution, 2018-05-04)

Jinoyatchilikka qarshi kurashni kuchaytirish, Qamchiq dovonida va Namangan viloyatining dovon yaqinidagi aholi yashaydigan punktlarda jamoat tartibini saqlash va xalq xoʻjaligi obyektlarini qoʻriqlash maqsadida Vazirlar Mahkamasi qaror qiladi: 1. Namangan viloyatining Pop tumanidagi Qamchiq shaharchasida Pop tuman ichki ishlar boʻlimi tarkibida shtatdagi xodimlar soni ilovaga muvofiq 50 nafardan iborat boʻlgan Qamchiq militsiya boʻlinmasi tashkil etilsin. 2. Shu yilning birinchi yarim yilligida yangidan tashkil etilgan boʻlinma xarajatlari Oʻzbekiston Respublikasi Ichki ishlar vazirligiga 1997-yil uchun nazarda tutilgan umumiy mablagʻlar hisobidan amalga oshirilsin. 3. Oʻzbekiston Respublikasi Moliya vazirligi 1997-yilning ikkinchi yarim yilligidan boshlab, shtatdagi xodimlar soni 50 nafardan iborat boʻlgan yangi militsiya boʻlinmasi tashkil etilishi munosabati bilan Oʻzbekiston Respublikasi Ichki ishlar vazirligini mablagʻ bilan taʼminlasin. 4. “Oʻzulgurjibirjasavdo” uyushmasi Qamchiq militsiya boʻlinmasi tashkil etilishi munosabati bilan Ichki ishlar vazirligini zarur moddiy-texnika resurslari bilan taʼminlasin. 5. Oʻzbekiston Respublikasi Ichki ishlar vazirligi ajratilgan shtatlar sonini butlash yuzasidan zarur chora-tadbirlar koʻrsin. 6. Mazkur qarorning bajarilishini nazorat qilish Bosh vazirning birinchi oʻrinbosari I.H. Joʻrabekov zimmasiga yuklansin. ‎ ‎ Hammasi‎ - 50 nafar‎ Shu jumladan:‎ ‎ - katta va oʻrta boshliqlar tarkibi‎ - 24 nafar‎ - kichik boshliqlar va oddiy xodimlar tarkibi‎ - 22 nafar‎ - ishchi va xizmatchilar‎ - 4 nafar‎ ‎ ‎
VAZIRLAR MAHKAMASINING “OʻZBEKISTON RESPUBLIKASI XALQARO MADANIY-MAʼRIFIY ALOQALAR MILLIY UYuShMASINI TAShKIL ETISh TOʻGʻRISIDA” 1992-YIL 25 MARTDAGI 142-SON VA “OʻZBEKISTON RESPUBLIKASI XALQARO MADANIY-MAʼRIFIY ALOQALAR MILLIY UYuShMASINI TAShKIL ETISh MASALALARI”GA OID 1992-YIL 16 IYuNDAGI 291-SON QARORLARI HAQIDA
(resolution, 2017-05-23)

Vazirlar Mahkamasi qaror qiladi: 1. Oʻzbekiston Respublikasi Prezidentining “Oʻzbekiston xorijiy mamlakatlar bilan doʻstlik va madaniy-maʼrifiy aloqalar jamiyatlari Kengashini qoʻllab-quvvatlash chora-tadbirlari toʻgʻrisida” 1997-yil 26-maydagi Farmoniga binoan hamda Oʻzbekiston xorijiy mamlakatlar bilan doʻstlik va madaniy-maʼrifiy aloqalar jamiyatlari Kengashining tuzilganligini eʼtirof etib, Oʻzbekiston Respublikasi Xalqaro madaniy-maʼrifiy aloqalar milliy uyushmasining faoliyati tugatilsin. Vazirlar Mahkamasining “Oʻzbekiston Respublikasi Xalqaro madaniy-maʼrifiy aloqalar milliy uyushmasini tashkil etish toʻgʻrisida” 1992-yil 25-martdagi 142-son va “Oʻzbekiston Respublikasi Xalqaro madaniy-maʼrifiy aloqalar milliy uyushmasini tashkil etish masalalari”ga oid 1992-yil 16-iyundagi 291-son qarorlari bekor qilinsin. 2. Kengash Oʻzbekiston Respublikasi Xalqaro madaniy-maʼrifat aloqalar milliy uyushmasining ilgari qabul qilgan majburiyatlari, tuzgan shartnomalari va kontraktlari hamda unga tegishli mol-mulk va mablagʻlarning huquqiy vorisi hisoblansin.
Qashqadaryo viloyatining Kitob tumanida aksiyadorlik-tijorat “Paxta-bank” binosi va tennis korti qurish uchun yer ajratish toʻgʻrisida
(resolution, 2021-02-22)

Oʻzbekiston Respublikasi Vazirlar Mahkamasi qaror qiladi: Qishloq va suv xoʻjaligi vazirligi va Qashqadaryo viloyati hokimligining Kitob tumanida aksiyadorlik-tijorat “Paxta-bank” binosi va tennis korti qurish uchun yer maydoni ajratish toʻgʻrisidagi taklifi ilovaga muvofiq tasdiqlansin.
KOʻChAT QILIB EKISh TEXNOLOGIYASI BOʻYIChA ShOLI YETIShTIRISh UChUN TEXNIKA XARID QILISh TOʻGʻRISIDA
(resolution, 2021-02-22)

Sholi yetishtirishda koʻchat qilib ekish texnolgiyasini joriy qilish, xoʻjaliklarni zarur texnika va asbob-uskunalar bilan taʼminlash maqsadida Oʻzbekiston Respublikasi Vazirlar Mahkamasi qaror qiladi: 1. Oʻzbekiston Respublikasi Qishloq va suv xoʻjaligi vazirligi hamda Oʻzbekiston Qishloq xoʻjaligi ilmiy-ishlab chiqarish markazining koʻchat qilib ekish texnologiyasi boʻyicha sholi yetishtirish uchun ilovaga* muvofiq texnika xarid qilish toʻgʻrisidagi taklifiga rozilik berilsin. 2. “Oʻzdonmahsulot” davlat korporatsiyasi “Oʻzqishloqxoʻjaliktaʼminottuzatish” davlat-kooperativ qoʻmitasiga 1997-yil hosili uchun sholi ekuvchi xoʻjaliklarga ajratiladigan avansdan koʻchat qilib ekish texnologiyasi boʻyicha sholi yetishtirish uchun texnika va asbob-uskunalar xarid qilishga 1,8 mln AQSh dollariga teng mablagʻ ajratsin. 4. “Oʻzqishloqxoʻjaliktaʼminottuzatish” davlat-kooperativ qoʻmitasi Oʻzbekiston Respublikasi Tashqi iqtisodiy aloqalar vazirligi bilan birgalikda oʻn kun muddatda koʻchat qilib ekish texnikasi va asbob-uskunalarini yetkazib berishga kontraktni ishlab chiqsin va tuzsin. 5. Oʻzbekiston Respublikasi Qishloq va suv xoʻjaligi vazirligi: ikki hafta muddatda koʻchat qilib ekish texnolgiyasi boʻyicha sholi yetishtiruvchi xoʻjaliklarni belgilasin hamda ushbu maqsadlar uchun xarid qilinadigan texnikani taqsimlasin; “Oʻzdonmahsulot” davlat korporatsiyasi bilan birgalikda yetkazib berilgan texnika uchun xoʻjaliklar bilan oʻzaro hisob-kitob qilishni taʼminlasin. 6. Oʻzbekiston Qishloq xoʻjaligi ilmiy-ishlab chiqarish markazi ikki hafta muddatda koʻchat qilib ekish usuli boʻyicha sholi yetishtirishga oid uslubiy tavsiyanomalarni ishlab chiqsin va xoʻjaliklarga yetkazsin, mutaxassislar va mexanizatorlarni oʻqitishni tashkil etsin. 7. “Oʻzqishloqxoʻjalikmash-xolding” kompaniyasi Qishloq va suv xoʻjaligi vazirligi, “Oʻzqishloqxoʻjaliktaʼminottuzatish” davlat-kooperativ qoʻmitasi va Oʻzbekiston Qishloq xoʻjaligi ilmiy-ishlab chiqarish markazi bilan birgalikda 1997-yil oxiriga qadar respublikada koʻchat qilib ekish texnologiyasi boʻyicha sholi yetishtirish uchun texnika ishlab chiqarish borasida Korea tomoni bilan hamkorlikda qoʻshma korxona tashkil etish toʻgʻrisidagi masalani ishlab chiqsin. 8. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.I. Muhitdinov zimmasiga yuklansin.
OʻZBEKISTON RESPUBLIKASI MUZEY VA ILMIY MUASSASALARI FONDIDAN AMIR TEMUR VA TEMURIYLAR DAVRIGA OID EKSPONATLARNI TEMURIYLAR TARIXI DAVLAT MUZEYIGA OʻTKAZISH TOʻGʻRISIDA
(resolution, 1997-05-26)

Temuriylar tarixi Davlat muzeyidagi Amir Temur va temuriylar davriga oid eksponatlar fondini kengaytirish maqsadida Vazirlar Mahkamasi qaror qiladi : 1. Oʻzbekiston Respublikasi muzey va ilmiy muassasalari fondidagi roʻyxati ilova* qilinayotgan Amir Temur va temuriylar davriga oid eksponatlar Temuriylar tarixi Davlat muzeyiga bepul oʻtkazilsin. 2. Oʻzbekiston Respublikasi Fanlar akademiyasi Madaniyat ishlari vazirligi bilan birgalikda bir oy muddatda eksponatlarni Temuriylar tarixi Davlat muzeyiga oʻtkazishni belgilangan tartibda amalga oshirsin. 3. Mazkur qarorning bajarilishini nazorat qilish bosh vazirning oʻrinbosari A. Azizxoʻjayev zimmasiga yuklansin.
OʻZBEKISTON XORIJIY MAMLAKATLAR BILAN DOʻSTLIK VA MADANIY-MAʼRIFIY ALOQALAR JAMIYATLARI KENGAShINI QULLAB-QUVVATLASh ChORA-TADBIRLARI TOʻGʻRISIDA
(decree, 2017-05-23)

Oʻzbekiston jamoatchiligining xalqaro va xorijiy mamlakatlarning nohukumat tashkilotlari bilan madaniy-maʼrifiy aloqalarini yanada rivojlantirish, axborot almashinuvini kengaytirish va xalq diplomatiyasini faollashtirish maqsadida: 1. Respublikadagi qator jamoat tashkilotlarining Oʻzbekistonning xorijiy mamlakatlar bilan doʻstlik va madaniy-maʼrifiy aloqalar jamiyatlari kengashini tuzish toʻgʻrisidagi tashabbusi maʼqullansin. 2. Kengashning Ustavi belgilangan tartibda Adliya vazirligida roʻyxatdan oʻtkazilgani va ushbu Kengash oʻzini oʻzi mustaqil boshqaruvchi, mablagʻ bilan taʼminlovchi hamda oʻz faoliyatini mustaqil amalga oshiruvchi nohukumat birlashmasi ekanligi inobatga olinsin. 3. Quyidagi vazifalar Kengash faoliyatining asosiy yoʻnalishlari deb belgilanganligi eʼtiborga olinsin: xorijiy mamlakatlar xalqlari va chet elda istiqomat qilayotgan vatandoshlar bilan madaniy-maʼrifiy aloqalarni rivojlantirish, doʻstlikni mustahkamlash masalalarida oʻzaro foydali hamkorlik va xalq diplomatiyasi imkoniyatlaridan samarali foydalanish asosida doʻstlik jamiyatlari va fuqarolarning boshqa jamoat birlashmalari faoliyatini yanada takomillashtirishga, shuningdek chet el jamoatchiligini Oʻzbekiston xalqi tarixi va madaniyati bilan yaqindan tanishtirishga koʻmaklashish; xorijiy mamlakatlar jamoatchiligida Oʻzbekiston Respublikasi haqida mustaqil demokratik davlat, madaniy, ilmiy va gumanitar aloqalarda munosib faol sherik sifatida tasavvur hosil boʻlishiga yordam berish; BMT, YUNESKO va boshqa xalqaro hamda xorijiy mamlakatlar tashkilotlari yoʻli bilan madaniy-maʼrifiy aloqalar masalalari boʻyicha munosabatlarni rivojlantirish. 4. Kengashning maqsad va vazifalari keng qoʻllab-quvvatlashga loyiq ekanligini va demokratik oʻzgarishlar ruhiga mos kelishini eʼtiborga olib, vazirliklar, idoralar, hududiy organlar Kengash faoliyatini amalga oshirishi uchun zarur shart-sharoitlar yaratishda har tomonlama yordam koʻrsatsinlar. 5. Kengash, uning huzuridagi ishlab chiqarish va tadbirkorlik tuzilmalari 2000-yilga qadar Ustav vazifalarini amalga oshirish boʻyicha barcha turdagi soliqlardan ozod qilinsin. Oʻzbekiston xorijiy mamlakatlar bilan doʻstlik va madaniy-maʼrifiy aloqalar jamiyatlari kengashiga Vazirlar Mahkamasining zaxira jamgʻarmasidan 10 million soʻm ajratilsin. 6. Kengash Kotibiyati Oʻzbekiston koʻchasi, 49a-uyga joylashtirilsin, lozim boʻlgan xonalar uning tasarrufiga bepul oʻtkazib berilsin. 7. Tashqi iqtisodiy aloqalar vazirligi va Tashqi iqtisodiy aloqalar milliy banki Kengashni tashqi iqtisodiy faoliyat qatnashchisi sifatida roʻyxatga olsin, milliy va xorijiy valyutalarda pul muomalalarini amalga oshirishi uchun tegishli hisob raqamlarini ochsin.
XOʻJALIK YuRITUVChI SUBYEKTLARGA BANK XIZMATINI TARTIBGA SOLISh YuZASIDAN QOʻShIMChA ChORA-TADBIRLAR TOʻGʻRISIDA
(decree, 1999-03-01)

Banklar oʻrtasida raqobatni rivojlantirish, xalq xoʻjaligida toʻlov intizomini mustahkamlash va xoʻjalik yurituvchi subyektlarning moliyaviy holatini banklar tomonidan nazorat qilishni kuchaytirish maqsadida: 1. Belgilab qoʻyilsinki, 1997-yilning 1-iyulidan boshlab har bir korxona (tashkilot) oʻzi tanlab olgan faqat bitta bank muassasasida soʻm va valyuta hisob-kitob (joriy) hisobvaraqlariga ega boʻlishi mumkin. Bunda korxonalar va tashkilotlar bankda oʻz hisobvaraqlarini ochish uchun uni mustaqil ravishda tanlaydilar. 2. Tijorat banklari korxonalar va tashkilotlar bundan buyon xizmat koʻrsatish uchun oʻzlari tanlab olgan banklarga ularning soʻm va valyuta hisobvaraqlari toʻsqinliksiz koʻchirilishini taʼminlasinlar, bunda ilgari mazkur hisobvaraqlar ochilgan banklar oldidagi qarz batamom toʻlanishi yoki uning banklararo kreditga qaytadan rasmiylashtirilishi shart. 3. Adliya vazirligi Markaziy bank bilan birga ikki hafta muddatda qonunchilikka ushbu Farmondan kelib chiqadigan oʻzgarishlar boʻyicha Vazirlar Mahkamasiga takliflar kiritsin. 4. Mazkur Farmonning bajarilishini nazorat qilish Oʻzbekiston Respublikasi Bosh vazirining oʻrinbosari B.S. Hamidov va Oʻzbekiston Respublikasi Markaziy bankining raisi F.M. Mullajonov zimmasiga yuklansin.
DAVLAT XIZMATCHILARINING MEHNATINI RAGʻBATLANTIRISH TOʻGʻRISIDA
(decree, 2012-01-05)

Boshqaruv organlari tizimida malakali xodimlarni tanlash va biriktirish hamda Davlat xizmatchilari mehnatini ragʻbatlantirish maqsadida: 1. 1997-yil 1-iyuldan boshlab budjetdan mablagʻ bilan taʼminlanadigan davlat hokimiyati va boshqaruvi organlari va sudlarning davlat xizmatchilari lavozim maoshlariga mehnatga haq toʻlash boʻyicha yagona tarif setkasining tegishli razryadlariga muvofiq, ragʻbatlantiruvchi koeffitsiyent sifatida 20 foizli ustama haq belgilansin, agar qonunchilik hujjatlarida boshqacha tartib nazarda tutilgan boʻlmasa. 2. 20 foizli ustamani joriy etish bilan bogʻliq xarajatlar respublika budjeti mablagʻlari hisobidan amalga oshiriladi. 3. Vazirlar Mahkamasi oʻn kun muddatda mazkur Farmonni amalga oshirish yuzasidan qaror tayyorlasin.